Diari Oficial de la Generalitat Valenciana


Sumari del DOGV 8503, del 11-03-2019 (2019/2317)

ACORD d'1 de març de 2019, del Consell, d'autorització d'ampliació del crèdit del capítol 7, en la línia de subvenció S0304, «Pla d'habitatge 05-08 i 09-12», del programa 431.10, Arquitectura, habitatge i projectes urbans.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8503

Data del DOGV
:   11-03-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/2317


Data del document
:   01-03-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD d'1 de març de 2019, del Consell, d'autorització d'ampliació del crèdit del capítol 7, en la línia de subvenció S0304, «Pla d'habitatge 05-08 i 09-12», del programa 431.10, Arquitectura, habitatge i projectes urbans. [2019/2317]  
L'article 22.1.v de la Llei 28/2018, de 28 de desembre, de pressupostos de la Generalitat per a 2019 preveu que, de forma excepcional, la conselleria competent en matèria d'hisenda podrà aprovar, prèvia autorització del Consell, ampliacions de crèdit, en les seccions i els capítols als quals hagen d'imputar-se les despeses comptabilitzades a 31 de desembre de 2018 en els comptes financers corresponents als creditors per operacions pendents d'aplicar al pressupost, fins a un import màxim conjunt equivalent al saldo existent a 31 de desembre de 2018 en aquests comptes financers, amb la condició de no afectar l'objectiu d'estabilitat pressupostària de l'exercici de 2019.  
  
Considerant els imports dels saldos pendents d'aplicar al pressupost, corresponents al capítol 7 del programa 431.10, Arquitectura, habitatge i projectes urbans, en relació a les ajudes dels plans d'habitatge estatals i autonòmics dels períodes 2005-2008; 2004-2007 i 2009-2012, segons les dades comunicades per la Intervenció General; així com la previsió dels fons addicionals que s'assignen a la Comunitat Valenciana corresponents a 2019 en el marc del mecanisme extraordinari de finançament «Fons de Liquiditat Autonòmica», procedeix autoritzar una ampliació de crèdit, d'acord amb la sol·licitud efectuada per la Conselleria d'Habitatge, Obres Públiques i Vertebració del Territori, per import de 40.243.982,32 euros, per a atendre les esmentades obligacions.  
  
En conseqüència i en virtut del que es disposa en l'article 22.1 v i w i 2.d de la Llei 28/2018, i el que es preveu en l'article 48 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, el Consell, prèvia deliberació, en la reunió d'1 de març de 2019,  
  
  
ACORDA  
  
Autoritzar la Conselleria d'Hisenda i Model Econòmic per a l'ampliació del crèdit en el capítol 7, en la línia de subvenció S0304, «Pla d'habitatge 05-08 i 09-12», del programa 431.10, Arquitectura, habitatge i projectes urbans, en 30.655.106,32 ?.  
  
València, 1 de març de 2019  
  
La consellera secretària,  
MÓNICA OLTRA JARQUE